CELEX: 32012D0788
Language: hu
Date: 2012-12-12 00:00:00
Title: 2012/788/EU: A Bizottság végrehajtási határozata ( 2012. december 12. ) öt tagállamnak (Írország, Spanyolország, Franciaország, Málta és Portugália) a halászati adatok gyűjtésére, kezelésére és felhasználására vonatkozó nemzeti programjához a 2012. évben nyújtott uniós pénzügyi hozzájárulásról (az értesítés a C(2012) 9187. számú dokumentummal történt)

18.12.2012   
            
            
               HU
            
            
               Az Európai Unió Hivatalos Lapja
            
            
               L 348/20
            
         A BIZOTTSÁG VÉGREHAJTÁSI HATÁROZATA
   (2012. december 12.)
   öt tagállamnak (Írország, Spanyolország, Franciaország, Málta és Portugália) a halászati adatok gyűjtésére, kezelésére és felhasználására vonatkozó nemzeti programjához a 2012. évben nyújtott uniós pénzügyi hozzájárulásról
   (az értesítés a C(2012) 9187. számú dokumentummal történt)
   (Csak az angol, a francia, a máltai, a portugál és a spanyol nyelvű szöveg hiteles)
   (2012/788/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról szóló, 2006. május 22-i 861/2006/EK tanácsi rendeletre (1) és különösen annak 24. cikke (1) bekezdésére,
   mivel:
   
               (1)
            
            
               A 861/2006/EK rendelet megállapítja azokat a feltételeket, amelyekkel a tagállamok európai uniós hozzájárulást kaphatnak az adatgyűjtési és -kezelési nemzeti programjuk végrehajtása során felmerült kiadások fedezésére.
            
         
               (2)
            
            
               Az ilyen programokat a halászati ágazatban az adatok gyűjtésére, kezelésére és felhasználására szolgáló közösségi keretrendszer létrehozásáról, valamint a közös halászati politika tekintetében a tudományos tanácsadás támogatásáról szóló, 2008. február 25-i 199/2008/EK tanácsi rendelet (2) és a 199/2008/EK tanácsi rendelet alkalmazására vonatkozó részletes szabályok megállapításáról szóló, 2008. július 14-i 665/2008/EK bizottsági rendelet (3) előírásaival összhangban kell összeállítani.
            
         
               (3)
            
            
               A 199/2008/EK rendelet 4. cikke (4) és (5) bekezdésének megfelelően Belgium, Bulgária, Dánia, Németország, Észtország, Írország, Görögország, Spanyolország, Franciaország, Olaszország, Ciprus, Lettország, Litvánia, Málta, Hollandia, Lengyelország, Portugália, Románia, Szlovénia, Finnország, Svédország és az Egyesült Királyság benyújtotta a 2011–2013-as időszakra szóló, a halászati adatok gyűjtésére, kezelésére és felhasználására vonatkozó nemzeti programját. Ezeket a programokat a Bizottság 2011-ben a 199/2008/EK rendelet 6. cikkének (3) bekezdésével összhangban jóváhagyta.
            
         
               (4)
            
            
               Belgium, Bulgária, Dánia, Észtország, Görögország, Olaszország, Ciprus, Lettország, Románia, Szlovénia és Finnország nem módosította a 2011–2013-as időszakra szóló nemzeti programját a 2012. év tekintetében. A 2012/276/EU bizottsági végrehajtási határozattal (4) a Bizottság meghatározta a 2012. évben a nemzeti programokhoz nyújtott hozzájárulást valamennyi említett tagállamra vonatkozóan, Görögország kivételével.
            
         
               (5)
            
            
               Németország, Írország, Spanyolország, Franciaország, Litvánia, Málta, Hollandia, Lengyelország, Portugália, Svédország és az Egyesült Királyság a 199/2008/EK rendelet 5. cikke (2) bekezdésének értelmében nemzeti programjára vonatkozóan a 2012. év tekintetében módosításokat nyújtott be. A Németország, Litvánia, Hollandia, Lengyelország, Svédország és az Egyesült Királyság által benyújtott módosításokat a Bizottság 2012-ben a 199/2008/EK rendelet 6. cikke (3) bekezdésével összhangban elfogadta. A 2012/654/EU bizottsági végrehajtási határozattal (5) a Bizottság valamennyi említett tagállamra vonatkozóan meghatározta a nemzeti programokhoz a 2012. évben nyújtott hozzájárulást.
            
         
               (6)
            
            
               Írország, Spanyolország, Franciaország, Málta és Portugália a 861/2006/EK tanácsi rendelet végrehajtására vonatkozó részletes szabályok megállapításáról szóló, 2008. november 3-i 1078/2008/EK bizottsági rendelet (6) 2. cikkének (2) bekezdésével összhangban a 2012-re vonatkozó éves költségvetési előrejelzéseit is benyújtotta. A Bizottság a nemzeti programoknak a 199/2008/EK rendelet 6. cikkének (3) bekezdésével összhangban jóváhagyott módosításainak figyelembevételével, az 1078/2008/EK rendelet 4. cikkével összhangban értékelte a tagállamok éves költségvetési előrejelzéseit.
            
         
               (7)
            
            
               Az 1078/2008/EK rendelet 5. cikke előírja, hogy a Bizottságnak jóvá kell hagynia az éves költségvetési előrejelzéseket, valamint a 861/2006/EK rendelet 24. cikkében meghatározott eljárásnak megfelelően és az éves költségvetési előrejelzésekre vonatkozó, az 1078/2008/EK rendelet 4. cikkében említett értékelés eredménye alapján határoznia kell az egyes nemzeti programokhoz nyújtandó éves uniós pénzügyi hozzájárulásról.
            
         
               (8)
            
            
               A 861/2006/EK rendelet 24. cikke (3) bekezdésének b) pontja értelmében az éves pénzügyi hozzájárulás mértékét bizottsági határozatban kell megállapítani. Ugyanezen rendelet 16. cikke előírja, hogy az alapadatok gyűjtését tekintve az uniós pénzügyi intézkedések mértéke nem haladhatja meg a halászati adatok gyűjtésére, kezelésére és felhasználására vonatkozó program végrehajtása során felmerülő tagállami kiadások 50 %-át.
            
         
               (9)
            
            
               Ez a határozat az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (7) 75. cikkének (2) bekezdése szerinti finanszírozási határozatnak minősül.
            
         
               (10)
            
            
               Az e határozatban előírt intézkedések összhangban vannak a halászati és akvakultúra-ágazati bizottság véleményével,
            
         ELFOGADTA EZT A HATÁROZATOT:
   1. cikk
   A tagállamoknak a halászati adatok gyűjtésére, kezelésére és felhasználására vonatkozó nemzeti programjaihoz a 2012. évben nyújtandó uniós pénzügyi hozzájárulás tagállamonkénti összegét és mértékét a melléklet állapítja meg.
   2. cikk
   Ennek a határozatnak Írország, a Francia Köztársaság, a Spanyol Királyság, a Máltai Köztársaság és a Portugál Köztársaság a címzettje.
   
      Kelt Brüsszelben, 2012. december 12-én.
      
         
            a Bizottság részéről
         
         Maria DAMANAKI
         
            a Bizottság tagja
         
      
   
   
      (1)  HL L 160., 2006.6.14., 1. o.
   
      (2)  HL L 60., 2008.3.5., 1. o.
   
      (3)  HL L 186., 2008.7.15., 3. o.
   
      (4)  HL L 134., 2012.5.24., 27. o.
   
      (5)  HL L 293., 2012.10.23., 34. o.
   
      (6)  HL L 295., 2008.11.4., 24. o.
   
      (7)  HL L 248., 2002.9.16., 1. o.
   
      MELLÉKLET
      
         2011–2013-AS NEMZETI PROGRAMOK
      
      
         TÁMOGATHATÓ KIADÁSOK ÉS A 2012. ÉVI UNIÓS HOZZÁJÁRULÁS MAXIMÁLIS ÖSSZEGE
      
      
                  (EUR)
               
            
                  Tagállam
               
               
                  Támogatható kiadások
               
               
                  Az uniós hozzájárulás maximális összege
                  (50 %-os mérték)
               
            
                  Írország
               
               
                  5 771 583
               
               
                  2 885 791
               
            
                  Franciaország
               
               
                  14 898 076
               
               
                  7 449 038
               
            
                  Spanyolország
               
               
                  15 661 034
               
               
                  7 830 517
               
            
                  Málta
               
               
                  658 560
               
               
                  329 280
               
            
                  Portugália
               
               
                  3 411 870
               
               
                  1 705 935
               
            
                  Összesen
               
               
                  40 401 123
               
               
                  20 200 561